18 til I Die

18 til I Die er det syvende studioalbumet fra den kanadiske rockeartisten Bryan Adams. Albumet ble gitt ut den 4. juni 1996 gjennom A&M Records og ble en kommersiell suksess som toppet lister i Storbritannia, og havnet på andreplass i Canada. Albumet ble spilt inn på flere steder, inkludert Jamaica og Frankrike. Kritikken var blandet, og enkelte anmeldere mente at Adams prøvde å fremstå som en ung mann, men at det hele hørtes ut som om han gikk gjennom en midtlivskrise. Hvor Adams sine tidligere album hadde vært ganske like i produksjons- og låtkvalitet ble 18 til I Die sett på som en slags samling av litt av hvert, med ballader (I'll Always Be Right There og I Think About You), blues-inspirert rock (Black Pearl, Do To You) og lydspor til film (Have You Ever Really Loved A Woman?, Star). Albumet ble dårlig mottatt av tilhengere i USA, og hadde høyeste listeposisjon på 31 plass. Albumet ble det siste som solgte til platina i USA. Adams startet en verdensomspennende turné for albumet, «18 til I Die»-turnéen, i mai 1996 i Tallinn, Estland. Dette er det første albumet av Adams som ikke har en sang med Jim vallance, som har kritisert albumets tekster (især sangen (I Wanna Be) Your Underwear).

Albumet hadde fire singler: «The Only Thing That Looks Good on Me Is You» (albumets første singel, utgitt 7. mai), «Let's Make a Night to Remember», «Star» og «18 til I Die». Albumet ble gitt ut i juni. Adams turnerte i Amerika og Europa for å reklamere for albumet. Den største av konsertene ble holdt i Wembley Stadium i juli 1996, med  tilskuere.

Platen solgte over 5 millioner kopier på verdenomspennende basis.

Musikk

Innspilling og produksjon
Albumet ble skrevet, spilt inn og produsert av Adams og R.J. "Mutt" Lange i et hus i Ocho Rios, Jamaica mellom vinteren 1994 og sommeren 1995, samt i to forskjellige hus i Provence, Fankrike mellom høsten 1995 og våren 1996. Innspillingen ble gjort med Warehouse Studio Mobile Unit. Selv miksingen ble gjort i et hus i Provence, Frankrike, i mars 1996 av Bob Clearmountain. Adams spilte også noen av sangene fra albumet live før utgivelsen: «Let's Make A Night To Remember» ble spilt under en lydsjekk på en konsert i 1993 under turnéen «So Far So Good World Tour». De tolv sangene var ferdigstilte i 1995, men han gikk senere tilbake og spilte inn to nye sanger: «The Only Thing» og «18 til I Die», og oppkalte albumet etter sistnevnte.

Utgivelse
Bryan hadde ikke noe press på seg under innspillingen av dette albumet, da det ikke var noe press på ham for å lage en stor hit etter suksessen med Waking Up the Neighbours og So Far So Good. Adams ga ut «The Only Thing» i mai og promoterte med konserter over hele verden. Han spilte også på show som The Today Show og The David Letterman Show.

«18 Til I Die» var en stor kommersiell suksess med utgivelsen i Europa. I Storbritannia havnet albumet på 1.-plass på albumlisten, til tross for dårlige salgstall i USA, hvor albumets høyeste listeposisjon var 31.-plass på Billboard 200, hvor den ble i tre uker. I Canada havnet albumet på 4.-plass. I slutten av juni 1996 ble albumet gitt ut i Australia, New Zealand og resten av Europa. Albumet var inne på topp i Nederland, Belgia, Sveits, Finland, Norge, Østerrike, Sverige, Tyskland og Australia, og topp 20 i Frankrike.

Albumet solgte til platina i USA, og er det siste studioalbumet fra Adams som har oppnådd dette i landet. Albumet var stort sett ikke spilt på rockeshow i USA etter hans suksess med ballader.

18 til I Die inkluderte hitsinglene «The Only Thing That Looks Good on Me Is You», «Have You Ever Really Loved a Woman», «Let's Make a Night to Remember», «Star», og «18 'Til I Die», som alle fikk egne musikkvideoer. «Have You Ever Really Loved a Woman» havnet på førstplass på singellisten i USA, mens «Let's Make a Night to Remember» havnet på 24.-plass. Alle singlene gjorde det bra i Europa. «The Only Thing That Looks Good on Me Is You» var den mest suksessfulle sangen på rockelister, og havnet på 5.-plass på UK Singles Chart og 1.-plass på Canadian Singles Chart. Sangen blir av mange sett på som en av de mest populære sangene av Bryan Adams, og musikkvideoen ble spilt mye på TV.

Albumforskjeller
Den australske versjonen av 18 til I Die hadde sangen «I Finally Found Someone» (en duet med Barbra Streisand) istedenfor «You're Still Beautiful to Me» og hadde et annet omslag med lilla bakgrunn, samt at sporene var i forskjellig rekkefølge. Den japanske utgaven hadde bonussporet «Hey Elvis».

Sporliste

Internasjonal
 «The Only Thing That Looks Good on Me Is You» (Bryan Adams, Robert John "Mutt" Lange) - 3:37
 «Do to You» (Adams, Lange) - 4:11
 «Let's Make a Night to Remember» (Adams, Lange) - 6:19
 «18 til I Die» (Adams, Lange) - 3:30
 «Star» (Adams, Lange, Michael Kamen) - 3:42
 «(I Wanna Be) Your Underwear» (Adams, Lange) - 3:18
 «We're Gonna Win» (Adams, Lange) - 2:27
 «I Think About You» (Adams, Gretchen Peters) - 3:36
 «I'll Always Be Right There» (Adams, Eliot Kennedy) - 3:17
 «It Ain't a Party... If You Can't Come 'Round» (Adams, Lange) - 3:47
 «Black Pearl» (Adams, Lange) - 4:00
 «You're Still Beautiful to Me» (Adams, Lange) - 5:14
 «Have You Ever Really Loved a Woman?» (Adams, Lange, Kamen) - 4:48
 «Hey Elvis» (Japansk bonusspor) (Adams, Peters) - 3:22

Australia
 «The Only Thing That Looks Good on Me Is You» (Bryan Adams, Robert John "Mutt" Lange) - 3:37
 «Do to You» (Adams, Lange) - 4:11
 «Let's Make a Night to Remember» (Adams, Lange) - 6:19
 «18 til I Die» (Adams, Lange) - 3:30
 «Star» (Adams, Lange, Michael Kamen) - 3:42
 «(I Wanna Be) Your Underwear» (Adams, Lange) - 3:18
 «I Think About You» (Adams, Gretchen Peters) - 3:36
 «I'll Always Be Right There» (Adams, Eliot Kennedy) - 3:17
 «It Ain't a Party If Ya Can't Come 'Round» (Adams, Lange) - 3:47
 «Black Pearl» (Adams, Lange) - 4:00
 «Have You Ever Really Loved a Woman?» (Adams, Lange, Kamen) - 4:48
 «I Finally Found Someone» (med Barbra Streisand) (Adams, Lange, Streisand, Hamlisch) - 3:43

Personell
 Bryan Adams – rytmisk gitar, vokalist, produsent
 Keith Scott – leadgitar
 Paco de Lucia- flamencogitarist på "Have You Ever Really Loved a Woman"
 Mickey Curry – trommer
 Dave Taylor – bass
 Olle Romo – perkusjon
 Michael Kamen – piano, stringarrangementer
 Mutt Lange – gitar

Listeposisjoner

Album

Referanser

Eksterne lenker 
 

Bryan Adams-album
Musikkalbum fra 1996
Musikkalbum produsert av Robert John «Mutt» Lange